section_heading: Životopis
paragraph_text: Njegov je rani život nepoznat, i počinje ga se spominjati tek kada je postao drugi pomoćnik na robovlasničkom brodu Gambia Castle, koji je bio pod zapovjedništvom kapetana Charlesa Russella. Lowther je bio popularniji kod posade, vjerojatno zato što je Russellu bilo stalo do isporuke robova više nego do vlastite posade. Russel nije vjerovao Lowtheru, i kada ga je pokušao izbičevati, veliki je dio posade stao na Lowtherovu stranu i branilo ga što je izazvalo raskol među posadom.